pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ พร้อมเข้าร่วมการประชุมสุดยอดกลุ่มประเทศ BRICS ครั้งที่ 14 กล่าวถ้อยแถลงย้ำสมดุล ยั่งยืน เสมอภาค ผ่านระบบการประชุมทางไกล ในวันที่ 24 มิถุนายนนี้
วันศุกร์ที่ 24 มิถุนายน 2565
โฆษกรัฐบาล เผย นายกฯ พร้อมเข้าร่วมการประชุมสุดยอดกลุ่มประเทศ BRICS ครั้งที่ 14 กล่าวถ้อยแถลงย้ําสมดุล ยั่งยืน เสมอภาค  ผ่านระบบการประชุมทางไกล ในวันที่ 24 มิถุนายนนี้
โฆษกรัฐบาล เผย นายกฯ พร้อมเข้าร่วมการประชุมสุดยอดกลุ่มประเทศ BRICS plus กล่าวถ้อยแถลงย้ําสมดุล ยั่งยืน เสมอภาค  ผ่านระบบการประชุมทางไกล ในวันที่ 24 มิถุนายนนี้
วันนี้ (23 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีกําหนดการเข้าร่วมการประชุมในกรอบ BRICS Summit ครั้งที่ 14 ภายใต้หัวข้อ การประชุมระดับสูงว่าด้วยการพัฒนาของโลก (High-level Dialogue on Global Development) ระหว่างผู้นํากลุ่มประเทศ BRICS กับกลุ่มประเทศกําลังพัฒนาและประเทศตลาดเกิดใหม่ (Emerging Market and Developing Countries : EMDC) รวมทั้งร่วมกล่าวถ้อยแถลง ผ่านระบบการประชุมทางไกล ในวันศุกร์ที่ 24 มิถุนายน 2565 ตามคําเชิญของนายสี จิ้นผิง ประธานาธิบดีสาธารณรัฐประชาชนจีน ซึ่งจะเป็นเจ้าภาพการประชุมผ่านระบบ (Video Conference) ณ กรุงปักกิ่ง สาธารณรัฐประชาชนจีน ร่วมกับผู้นําของกลุ่มประเทศ BRICS ผู้นําประเทศตลาดเกิดใหม่และประเทศกําลังพัฒนา Emerging Markets and Developing Countries (EMDCs) เข้าร่วมการประชุม
โฆษกประจําสํานักนายกรัฐมนตรี เปิดเผยว่า BRICS เป็นกลุ่มความร่วมมือที่ก่อตั้งขึ้นในปี 2549 และได้จัดการประชุมต่อเนื่องมาถึงปัจจุบัน ซึ่ง BRICS เป็นอักษรย่อของกลุ่มประเทศกําลังพัฒนาที่มีการพัฒนาและการเติบโตทางเศรษฐกิจอย่างรวดเร็ว (Emerging Market) ประกอบด้วยบราซิล (Brazil) รัสเซีย (Russia) อินเดีย (India) จีน (China) และแอฟริกาใต้ (South Africa) โดยในปีนี้จัดขึ้นภายใต้หัวข้อ “เสริมสร้างความเป็นหุ้นส่วน BRICS คุณภาพสูงสู่ศักราชใหม่แห่งการพัฒนาระดับโลก” (Foster High-quality BRICS Partnership: Usher in a New Era for Global Development)
ทั้งนี้ กลุ่มประเทศ BRICS มีสัดส่วนของตัวเลขผลิตภัณฑ์มวลรวมภายในประเทศ (GDP) คิดเป็น 1 ใน 4 ของโลก และมีตัวเลขการค้าคิดเป็นสัดส่วน 16% ของการค้าโลก
โดยนายกรัฐมนตรีจะแสดงวิสัยทัศน์ของไทยในการฟื้นตัวจากโควิด-19 อย่างสมดุลและยั่งยืน ผ่านโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy Model: BCG Model) และเสนอแนวทางในการส่งเสริมความเป็นหุ้นส่วนเพื่อการพัฒนาระดับโลกอย่างเสมอภาคและสมดุล
รัฐบาลไทย-ข่าวทำเนียบรัฐบาล-กรุงไทยเตรียมขายหุ้นกู้อนุพันธ์แฝง “กรุงไทย J.P. Morgan MOZAIC XRP” ชูกระจายความเสี่ยง-คุ้มครองเงินต้น 100%
วันพุธที่ 27 เมษายน 2565
กรุงไทยเตรียมขายหุ้นกู้อนุพันธ์แฝง “กรุงไทย J.P. Morgan MOZAIC XRP” ชูกระจายความเสี่ยง-คุ้มครองเงินต้น 100%
ธนาคารกรุงไทยเตรียมออกหุ้นกู้อนุพันธ์แฝง “กรุงไทย J.P. Morgan MOZAIC XRP” พฤษภาคมนี้ ชูจุดเด่นกระจายความเสี่ยงในสินทรัพย์หลากหลาย คุ้มครองเงินต้น 100% ตอบโจทย์ลงทุนท่ามกลางภาวะเศรษฐกิจผันผวน
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารพัฒนาผลิตภัณฑ์การเงินและการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ล่าสุด มีแผนออกจําหน่ายหุ้นกู้อนุพันธ์แฝง “กรุงไทย J.P.Morgan MOZAIC XRP” ซึ่งจ่ายผลตอบแทนอ้างอิงกับดัชนีกลุ่ม J.P. Morgan Mozaic XRP ซึ่งเป็นดัชนีที่เข้าลงทุนในสินทรัพย์ทั่วโลกที่หลากหลาย อาทิ พันธบัตร หุ้นกู้ หุ้น ทองคํา น้ํามัน และสกุลเงินหลักของโลก โดยมีจุดเด่นด้านกลยุทธ์กระจายความเสี่ยง มุ่งสร้างผลตอบแทนต่อเนื่องในทุกสภาวะตลาดที่เปลี่ยนแปลง และคุ้มครองเงินต้น 100% เมื่อถือจนครบกําหนด
ปัจจุบันประเทศไทย และทั่วโลกกําลังเผชิญกับสถานการณ์ราคาสินค้าที่แพงขึ้น และราคาพลังงานที่เพิ่มสูงขึ้น หรือภาวะเงินเฟ้อ อย่างไรก็ตามการกลายพันธุ์ และระบาดต่อเนื่องของเชื้อโควิด-19 ยังเป็นตัวฉุดเศรษฐกิจโลก ทําให้เริ่มเกิดความกังวลว่าเศรษฐกิจโลกโดยรวมกําลังประสบปัญหา Stagflation หรือภาวะเงินเฟ้อสูง แต่เศรษฐกิจเติบโตได้น้อย จึงเป็นเรื่องที่ท้าทายสําหรับนักลงทุนที่จะจับจังหวะตลาด เข้าลงทุนในสินทรัพย์ใดสินทรัพย์หนึ่ง ไม่ว่าจะเป็นหุ้น ตราสารหนี้ ราคาสินค้าโภคภัณฑ์ ล้วนแล้วแต่ผันผวนสูงมากในช่วงที่ผ่านมา ธนาคารกรุงไทยจึงเตรียมออกจําหน่ายหุ้นกู้อนุพันธ์แฝงของธนาคาร ประเภทคุ้มครองเงินต้น จ่ายผลตอบแทนอ้างอิงกับดัชนี เป็นครั้งที่ 4 โดยหุ้นกู้อนุพันธ์แฝงรุ่นนี้ จะจ่ายผลตอบแทนอ้างอิงกับดัชนีกลุ่ม J.P. Morgan Mozaic XRP (MOZAIC XRP) ซึ่งเป็นดัชนีที่เข้าลงทุนกระจายในหลากหลายสินทรัพย์ทั่วโลก อาทิเช่น พันธบัตร หุ้นกู้ หุ้น สินค้าโภคภัณฑ์ (เช่น ทองคํา น้ํามัน) และสกุลเงินหลักของโลก โดยมีจุดเด่นด้านกลยุทธ์กระจายความเสี่ยง มุ่งสร้างผลตอบแทนในทุกสภาวะตลาดที่เปลี่ยนแปลง และที่สําคัญธนาคารกรุงไทยยังคุ้มครองเงินต้นให้ 100% เมื่อถือจนครบกําหนดอีกด้วย
“สินทรัพย์แต่ละประเภทจะให้ผลตอบแทนที่ดีในภาวะตลาดที่ต่างกัน เช่นหากเศรษฐกิจเติบโต เงินเฟ้อไม่มาก การลงทุนในหุ้นจะให้ผลตอบแทนที่ดี แต่หากเศรษฐกิจชะลอตัว ตราสารหนี้ เช่นพันธบัตร จะเป็นทางเลือกที่เหมาะสมกว่า ดังนั้น ภายใต้สภาวะตลาดที่ผันผวน และความไม่แน่นอนของเศรษฐกิจโลก นักลงทุนควรกระจายลงทุนในหลากหลายสินทรัพย์ (Multi-asset investment) เพื่อกระจายความเสี่ยง ซึ่งดัชนีกลุ่ม J.P. Morgan MOZAIC XRP ที่ธนาคารคัดเลือกมาในครั้งนี้ มีกลยุทธ์แบบกระจายการลงทุน และยังปรับสัดส่วนการลงทุนสม่ําเสมอ เพื่อพร้อมรับตลาดที่ผันผวน และมุ่งทําผลตอบแทนต่อเนื่องในทุกสภาวะตลาด โดยธนาคารคุ้มครองเงินต้นให้เต็มจํานวน และไม่มีค่าธรรมเนียมการจัดการอีกด้วย” นายรวินทร์ กล่าว
ทั้งนี้ ธนาคารคาดว่าจะเปิดจองหุ้นกู้อนุพันธ์แฝง “กรุงไทย J.P. Morgan MOZAIC XRP” ช่วงเดือนพฤษภาคม 2565 โดยเสนอขายแก่นักลงทุนรายใหญ่ และนักลงทุนสถาบัน โดยผู้ที่สนใจสามารถศึกษารายละเอียดได้ที่ www.krungthai.com ติดต่อสอบถามรายละเอียดเพิ่มเติมได้ที่ 02-208-4691, 02-208-4673, 02-208-4818 หรือสแกน QR Code เพื่อกรอกข้อมูลให้เจ้าหน้าที่ติดต่อกลับ
รัฐบาลไทย-ข่าวทำเนียบรัฐบาล-รมว.ยุติธรรม ห่วงแม่เฒ่าสี่พี่น้องชาวสุโขทัย ถูกยึดบ้านและที่ดินขายทอดตลาด มอบกรมบังคับคดี เร่งช่วยเหลือเจรจาไกล่เกลี่ยหาทางออกร่วมกัน
วันอังคารที่ 15 มิถุนายน 2564
รมว.ยุติธรรม ห่วงแม่เฒ่าสี่พี่น้องชาวสุโขทัย ถูกยึดบ้านและที่ดินขายทอดตลาด มอบกรมบังคับคดี เร่งช่วยเหลือเจรจาไกล่เกลี่ยหาทางออกร่วมกัน
นายสมศักดิ์ เทพสุทิน รัฐมนตรีว่าการกระทรวงยุติธรรม ห่วงแม่เฒ่าสี่พี่น้องชาวสุโขทัย ถูกยึดบ้านและที่ดินขายทอดตลาด กรมบังคับคดี เร่งช่วยเหลือ นัดเจรจาไกล่เกลี่ยร่วมกัน 16 มิ.ย. นี้
นางอรัญญา ทองน้ําตะโก อธิบดีกรมบังคับคดี กล่าวถึงกรณีข่าวแม่เฒ่าสี่พี่น้อง ชาวสุโขทัย ร้องทุกข์ผ่านสื่อ ขอความช่วยเหลือ กรณีหลานได้นําบ้านและที่ดินไปจํานองแต่ไม่สามารถหาเงินจ่ายหนี้ได้จนกระทั่งถูกยึดและขายทอดตลาดไปแล้วทําให้ต้องออกจากบ้านและที่ดินที่เป็นที่อยู่อาศัยในวันที่ 17 มิถุนายน 2564 ว่า กรณีดังกล่าวเป็นการบังคับคดีตามคําพิพากษาของศาลจังหวัดสุโขทัย หมายเลขแดงที่ ผบ.795/2555 ซึ่งโจทก์ได้ขอให้เจ้าพนักงานบังคับคดียึดบ้านพร้อมที่ดินแปลงพิพาทออกขายทอดตลาดเพื่อชําระหนี้ ต่อมาโจทก์เป็นผู้ซื้อทอดตลาดได้โดยชําระค่าซื้อทรัพย์ครบถ้วนแล้ว คดีอยู่ในขั้นตอนการบังคับให้จําเลยและบริวารออกจากบ้านและที่ดินที่พิพาท ซึ่งจําเลยที่ 1 และบุคคลภายในบ้านได้พยายามติดต่อโจทก์เพื่อเจรจาขอซื้อบ้านคืนแต่ยังไม่สําเร็จ โดยนายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความเป็นห่วง และกําชับให้ช่วยเหลือหาทางออก กรมบังคับคดีจึงได้มอบหมายให้ผู้อํานวยการสํานักงานบังคับคดีจังหวัดสุโขทัยลงพื้นที่เพื่อช่วยเหลือให้คําแนะนําในกรณีดังกล่าว
นางอรัญญา กล่าวว่า ล่าสุด ร.ต.ต.หญิงวรางคนา ขุนเณรพานิช ผู้อํานวยการสํานักงานบังคับคดีจังหวัดสุโขทัยได้ลงพื้นที่พบนางตะล่อม ทิมแย้ม จําเลยที่ 1 ซึ่งยังมีความประสงค์ขอซื้อบ้านพร้อมที่ดินพิพาทคืน สํานักงานบังคับคดีจังหวัดสุโขทัยจึงได้นัดหมายผู้เกี่ยวข้องทุกฝ่ายในวันที่ 16 มิถุนายน เวลา 10.00 นาฬิกา ที่ สํานักงานบังคับคดีจังหวัดสุโขทัย เพื่อเจรจาหาทางออกร่วมกันโดยการไกล่เกลี่ยข้อพิพาทต่อไป ทั้งนี้หากประชาชนได้รับความเดือนร้อนและต้องการความช่วยเหลือเกี่ยวกับข้อพิพาททางคดีต่าง สามารถติดต่อมายังกรมบังคับคดี โทรศัพท์ 02-8814999 หรือสายด่วนกรมบังคับคดี 1111 กด 79 และเว็บไซต์กรมบังคับคดี www.led.go.th
รัฐบาลไทย-ข่าวทำเนียบรัฐบาล-นายกฯ ยินดี “ป่าแก่งกระจาน” ได้ขึ้นทะเบียนเป็นมรดกโลก สั่งการหน่วยงานที่เกี่ยวข้องอนุรักษ์และสนับสนุนเพื่อพัฒนาเป็นแหล่งท่องเที่ยวเชิงอนุรักษ์
วันอังคารที่ 27 กรกฎาคม 2564
นายกฯ ยินดี “ป่าแก่งกระจาน” ได้ขึ้นทะเบียนเป็นมรดกโลก สั่งการหน่วยงานที่เกี่ยวข้องอนุรักษ์และสนับสนุนเพื่อพัฒนาเป็นแหล่งท่องเที่ยวเชิงอนุรักษ์
นายกฯ ยินดี “ป่าแก่งกระจาน” ได้ขึ้นทะเบียนเป็นมรดกโลก สั่งการหน่วยงานที่เกี่ยวข้องอนุรักษ์และสนับสนุนเพื่อพัฒนาเป็นแหล่งท่องเที่ยวเชิงอนุรักษ์
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการประชุมคณะกรรมการมรดกโลก (World Heritage Committee) สมัยสามัญครั้งที่ 44 ขององค์กรยูเนสโก (UNESCO) ซึ่งได้ขึ้นทะเบียน “กลุ่มป่าแก่งกระจาน” ให้เป็นมรดกโลก พร้อมได้สั่งการให้หน่วยงานที่เกี่ยวข้องเดินหน้าสร้างความสมดุล อนุรักษ์ความหลากหลายทางชีวภาพ ชนิดพันธุ์พืช ชนิดพันธุ์สัตว์ รัฐบาลพร้อมสนับสนุนการบริหารจัดการตามมาตรฐานสากล ให้คงคุณค่าของพื้นที่เพื่อส่งต่อไปยังอนุชนรุ่นหลัง รวมทั้ง พร้อมส่งเสริมการสร้างรายได้ ด้านการพัฒนาการท่องเที่ยวเชิงอนุรักษ์ อันจะส่งผลดีต่อเศรษฐกิจชุมชนในอนาคต
โฆษกรัฐบาลฯ ระบุว่า “กลุ่มป่าแก่งกระจาน” มีคุณลักษณะหรือคุณค่าโดดเด่นอันเป็นสากล (Outstanding Universal Value) ที่สอดคล้องกับเกณฑ์สําหรับการพิจารณา ตามเอกสารแนวทางการอนุวัตตามอนุสัญญาคุ้มครองมรดกโลก (Operational Guidelines for the Implementation of the World Heritage Convention) ในข้อที่ 10 ว่าด้วย “เป็นถิ่นที่อยู่อาศัย ที่มีความสําคัญสูงสุดสําหรับการอนุรักษ์ความหลากหลายทางชีวภาพในถิ่นกําเนิด ซึ่งรวมถึง ถิ่นที่อาศัยของชนิดพันธุ์พืช และ/หรือชนิดพันธุ์สัตว์ที่มีคุณค่าโดดเด่นเชิงวิทยาศาสตร์ หรือเชิงอนุรักษ์ระดับโลก” โดย “กลุ่มป่าแก่งกระจาน” ของไทย เป็นพื้นที่ที่มีความหลากหลายทางชีวภาพสูงที่สุดแห่งหนึ่งในทวีปเอเชีย เป็นถิ่นที่อยู่อาศัยของชนิดพันธุ์พืชและพันธุ์สัตว์ที่ใกล้สูญพันธุ์ เป็นแหล่งต้นน้ําลําธารที่สําคัญของแม่น้ําเพชรบุรี แม่น้ําปราณบุรีและแม่น้ําภาชี ตลอดจน เป็นป่าผืนใหญ่ที่มีความอุดมสมบูรณ์กว่า 2.5 ล้านไร่ (4,089 ตารางกิโลเมตร) หรือครอบคลุมพื้นที่ 3 จังหวัด ได้แก่ จังหวัดราชบุรี เพชรบุรี และจังหวัดประจวบคีรีขันธ์
ทั้งนี้ โฆษกรัฐบาลฯ ระบุว่า การที่ “กลุ่มป่าแก่งกระจาน” ได้รับการขึ้นทะเบียนเป็นมรดกโลกนี้ เป็นการส่งเสริมภาพลักษณ์ที่ดี เป็นความภูมิใจ และทําให้ชาวไทยหวงแหนและอนุรักษ์ทรัพยากรที่มีให้ดี เคียงคู่ชาติไทยต่อไป โดยพื้นที่กลุ่มป่าแก่งกระจาน เป็นแหล่งมรดกโลกแห่งที่ 6 ของประเทศไทย และเป็นแหล่งมรดกโลกทางธรรมชาติแห่งที่ 3 ของไทย นับตั้งแต่การขึ้นทะเบียนเป็นมรดกโลกของ เขตรักษาพันธุ์สัตว์ป่าทุ่งใหญ่ - ห้วยขาแข้ง ในปี พ.ศ. 2534 และ กลุ่มป่าดงพญาเย็น - เขาใหญ่ ในปี พ.ศ. 2548 ตามลําดับ
รัฐบาลไทย-ข่าวทำเนียบรัฐบาล-กรมการข้าว ถกแนวทางความร่วมมือ ม.แม่โจ้ ร่วมพัฒนางานวิจัยข้าวแบบบูรณาการ
วันพฤหัสบดีที่ 23 ธันวาคม 2564
กรมการข้าว ถกแนวทางความร่วมมือ ม.แม่โจ้ ร่วมพัฒนางานวิจัยข้าวแบบบูรณาการ
กรมการข้าว ถกแนวทางความร่วมมือ ม.แม่โจ้ ร่วมพัฒนางานวิจัยข้าวแบบบูรณาการ
วันพฤหัสบดีที่ 23 ธันวาคม 2564 นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายณัฏฐกิตติ์ ของทิพย์ รองอธิบดีกรมการข้าว และคณะ เดินทางมาเข้าพบรองศาสตราจารย์ ดร.วีระพล ทองมา อธิการบดีมหาวิทยาลัยแม่โจ้ ผู้ช่วยศาสตราจารย์ พาวิน มะโนชัย รองอธิการบดี มหาวิทยาลัยแม่โจ้ และผู้ช่วยศาสตราจารย์ ดร.วราภรณ์ แสงทอง อาจารย์และนักวิจัยประจําคณะวิทยาศาตร์ มหาวิทยาลัยแม่โจ้ เพื่อร่วมกันหารือถึงแนวทางความร่วมมือการดําเนินงานวิจัยพันธุ์ข้าวระหว่างกรมการข้าวและมหาวิทยาลัยแม่โจ้ เพื่อให้เกิดการบูรณาการทํางานด้านข้าวร่วมกัน ณ ห้องประชุมชั้น 5 สํานักงานมหาวิทยาลัย มหาวิทยาลัยแม่โจ้
นายณัฏฐกิตติ์ กล่าวว่า กรมการข้าวได้ร่วมหารือกับทางมหาวิทยาลัยแม่โจ้ถึงแนวทางความร่วมมือการดําเนินงานในการพัฒนางานวิจัยพันธุ์ข้าวดีเด่นที่น่าสนใจ เช่น หอมแม่โจ้9 หอมแม่โจ้100 หอมแม่โจ้6 หอมแม่โจ้8 หอมแม่โจ้16 เป็นต้น และความร่วมมือด้านอื่นๆ เพื่อให้เกิดการบูรณาการงานวิจัยพันธุ์ข้าวร่วมกัน ซึ่งจะเป็นประโยชน์ต่อพี่น้องชาวนา
รองอธิบดี กล่าวต่อไปว่า กรมการข้าวเป็นหน่วยงานที่พร้อมให้ความร่วมมือต่อยอดงานวิจัยด้านการผลิตและกระจายเมล็ดพันธุ์ รวมไปถึงส่งเสริมเชิงพื้นที่ ตลอดจนงานวิชาการต่างๆ ที่จะมาบูรณาการร่วมกันกับมหาวิทยาลัยแม่โจ้ เพื่อมาส่งเสริมพัฒนาให้กับพี่น้องชาวนาต่อไปในอนาคต
รัฐบาลไทย-ข่าวทำเนียบรัฐบาล-รมช.มนัญญา ประชุมรับฟังปัญหาภาคเกษตร จ.กาฬสินธุ์
วันอาทิตย์ที่ 10 ตุลาคม 2564
รมช.มนัญญา ประชุมรับฟังปัญหาภาคเกษตร จ.กาฬสินธุ์
รมช.มนัญญา ประชุมรับฟังปัญหาภาคเกษตร จ.กาฬสินธุ์
เมื่อวันที่ 9 ต.ค.64 นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ เป็นประธานการประชุมรับฟังปัญหาด้านการเกษตรของจังหวัดกาฬสินธุ์ ในโอกาสลงพื้นที่ตรวจราชการตามนโยบายกระทรวงเกษตรและสหกรณ์ พร้อมด้วย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร โดยมี หัวหน้าส่วนราชการในสังกัดกระทรวงเกษตรและสหกรณ์ หน่วยงานที่เกี่ยวข้อง ผู้นําท้องถิ่น เข้าร่วม ณ องค์การบริหารส่วนจังหวัดกาฬสินธุ์ อ.เมือง จ.กาฬสินธุ์
โอกาสนี้ รมช.มนัญญา รับฟังปัญหาต่างๆ อาทิ การกู้ยืมเงินสําหรับสมาชิกสหกรณ์ที่มีดอกเบี้ยสูง ปัญหาราคาสินค้าเกษตร ซึ่งเกระทรวงเกษตรฯ ได้เร่งหาแนวทางช่วยเหลือพี่น้องเกษตรกร โดยที่ผ่านมาได้หารือร่วมกับผู้ประกอบการปุ๋ยเพื่อขอความร่วมมือแก้ปัญหาปุ๋ยราคาแพง รวมถึงได้เน้นย้ําให้ทุกส่วนราชการเตรียมความพร้อมรับมือสถานการณ์น้ําและให้ความช่วยเหลือเกษตรกรได้ทันท่วงที นอกจากนี้ยังได้มอบหมายให้หน่วยงานที่เกี่ยวข้องเข้าไปส่งเสริมเกษตรกรในการปลูกผักอินทรีย์ สร้างรายได้ โดยให้สหกรณ์การเกษตรปันบุญ จํากัด อ.ฆ้องชัย จ.กาฬสินธุ์ เป็นต้นแบบ อย่างไรก็ตามจะรวบรวมปัญหาที่เสนอในวันนี้ไปหารือกับหน่วยงานที่เกี่ยวข้อง เพื่อเร่งแก้ปัญหาอย่างเร่งด่วน และจะนําเสนอให้นายกรัฐมนตรีฯ รับทราบ ต่อไป
รัฐบาลไทย-ข่าวทำเนียบรัฐบาล-ก.อุตฯ ขานรับ BCG จัดอบรม 7 หน่วยงานภายใน เริ่มต้นรีไซเคิลกระดาษ!
วันพฤหัสบดีที่ 19 พฤษภาคม 2565
ก.อุตฯ ขานรับ BCG จัดอบรม 7 หน่วยงานภายใน เริ่มต้นรีไซเคิลกระดาษ!
ก.อุตฯ ขานรับ BCG จัดอบรม 7 หน่วยงานภายใน เริ่มต้นรีไซเคิลกระดาษ!
ก.อุตฯ ขานรับ BCG จัดอบรม 7 หน่วยงานภายใน เริ่มต้นรีไซเคิลกระดาษ!
วันนี้ (19 พ.ค. 65) เวลา 10.45 น. นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรมรักษาราชการในตําแหน่งผู้ตรวจราชการกระทรวงอุตสาหกรรม เป็นประธานเปิดการฝึกอบรม เพื่อแลกเปลี่ยนองค์ความรู้และสร้างเครือข่ายด้านเศรษฐกิจหมุนเวียน รุ่นที่ 1  มีผู้เข้าร่วมเป็นบุคลากรภาครัฐจาก 7 กรมในสังกัดกระทรวงอุตสาหกรรม จํานวน 50 คน โดยมี คุณสุนทร ยงค์วิบูลศิริ ผู้บริหารระดับสูงของบริษัท เอสซีจี แพคเกจจิ้ง จํากัด (มหาชน) คุณจารุภา อุ่นจางวาง รักษาการผู้อํานวยการกองตรวจราชการ สํานักงานปลัดกระทรวงอุตสาหกรรม ร่วมด้วย ณ ห้องประชุม 509 อาคารกรมโรงงานอุตสาหกรรม พร้อมทั้งได้อบรมอิเล็กทรอนิกส์ ทางโปรแกรม Zoom Meeting มีผู้เข้าร่วม จํานวนกว่า 150 คนจากสํานักงานอุตสาหกรรมจังหวัดทั่วประเทศ
กิจกรรมดังกล่าวเป็นส่วนหนึ่งใน “โครงการ 80 ปีกระทรวงอุตสาหกรรม 8,000 กิโลกรัม รีไซเคิลสู่สังคม” ซึ่งปัจจุบัน กรมต่าง ๆ ในสังกัดได้รวมกระดาษใช้งานแล้วส่งเข้าโครงการฯ ปริมาณกว่า 6,657 กิโลกรัม คิดเป็นร้อยละ 83 ของเป้าหมาย ภายในเดือนกรกฎาคมนี้จะนํากระดาษไปรีไซเคิลเป็นผลิตภัณฑ์เพื่อมอบให้แก่ องค์กรสาธารณกุศล ต่อไป
รัฐบาลไทย-ข่าวทำเนียบรัฐบาล-รัฐมนตรีเกษตรฯ Kick off โครงการ “เกษตรช่วยประชาชนลดค่าครองชีพ”
วันเสาร์ที่ 12 กุมภาพันธ์ 2565
รัฐมนตรีเกษตรฯ Kick off โครงการ “เกษตรช่วยประชาชนลดค่าครองชีพ”
รัฐมนตรีเกษตรฯ Kick off โครงการ “เกษตรช่วยประชาชนลดค่าครองชีพ” จําหน่ายหมูในราคาเพียงกิโลกรัมละ 140 บาท
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดโครงการ “เกษตรช่วยประชาชนลดค่าครองชีพ” โดยมี ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ ลานกิจกรรมตลาดริมน้ํา อ.ต.ก. เลียบคลองบางซื่อ ถ.พหลโยธิน เขตจตุจักร กทม. ซึ่งกําหนดจัดขึ้นระหว่างวันที่ 12 - 19 กุมภาพันธ์ 2565 ตั้งแต่เวลา 08.30 - 17.00 น. หรือจนกว่าสินค้าจะหมด เพื่อเป็นการช่วยเหลือประชาชน ลดภาระค่าใช้จ่าย และบรรเทาความเดือดร้อนจากสภาวะเศรษฐกิจในปัจจุบัน ด้วยการจัดจําหน่ายหมูเพื่อประชาชน ซึ่งเป็นหมูเนื้อแดง คุณภาพดี การันตีด้วยมาตรฐานปศุสัตว์ OK ในราคาถูกกว่าท้องตลาด เพียงกิโลกรัมละ 140 บาท ซึ่งได้นํามาจําหน่ายที่ตลาด อ.ต.ก. จํานวน 150,000 กิโลกรัม โดยกําหนดซื้อได้คนละไม่เกิน 5 กิโลกรัม เพื่อให้ทั่วถึงกันทุกคน
สําหรับโครงการดังกล่าว กระทรวงเกษตรและสหกรณ์ โดยกรมปศุสัตว์ องค์การตลาดเพื่อเกษตรกร (อ.ต.ก.) ร่วมมือกันจัดขึ้น โดยกรมปศุสัตว์ ได้ประสานกับภาคเอกชนในการจัดสรรเนื้อหมูแดง คุณภาพดี ที่ได้ผ่านการรับรองมาตรฐาน ภายใต้สัญลักษณ์ “ปศุสัตว์ OK” ซึ่งการันตีได้ว่า ถูกสุขลักษณะ และปลอดภัยสําหรับการบริโภคแน่นอน ขณะที่ทาง อ.ต.ก ได้ให้การสนับสนุนพื้นที่จําหน่ายเนื้อหมู ทั้ง 7 วัน ซึ่งจะเน้นมาตรการควบคุมการป้องกันการแพร่ระบาดของ Covid-19 อย่างเข้มงวด เพื่อรักษามาตรฐานของตลาดสดน่าซื้อ และเป็นการป้องกันไม่ให้เกิดการแพร่ระบาดภายในพื้นที่
"จากภาวะวิกฤตของการแพร่ระบาดของโรคโควิด-19 กระทรวงเกษตรฯ พยายามหามาตรการต่าง ๆ ในการบรรเทาและช่วยเหลือพี่น้องประชาชนตามนโยบายของรัฐบาลที่ให้ทุกภาคส่วนลงมารับรู้ปัญหาและช่วยกันแก้ไข ซึ่งในช่วงต้นปีที่ผ่านมาจากสถานการณ์ที่ราคาหมูมีราคาสูงขึ้น ที่เกิดจากปัจจัยหลาย ๆ อย่าง กระทรวงเกษตรฯ ได้บูรณาการทุกภาคส่วน ทั้งการตรวจเช็คห้องเย็น หรือตรวจสต็อกหมูทั้งหมด เพื่อเช็คจํานวนว่าในความเป็นจริง หมูขาดตลาดหรือไม่ หรือการที่หมูราคาแพงขึ้นเกิดจากกลไกใด และในระหว่างแก้ไขปัญหา สิ่งหนึ่งที่ทําควบคู่กันไปคือการบรรเทาภาระค่าใช้จ่ายให้พี่น้องประชาชน ซึ่งหวังเป็นอย่างยิ่งว่า โครงการ “เกษตรช่วยประชาชน ลดค่าครองชีพ” จะเป็นส่วนหนึ่งในการช่วยแบ่งเบาภาระค่าใช้จ่าย ค่าครองชีพให้พี่น้องประชาชนจากปัญหาสินค้าราคาแพง ซึ่งระยะต่อไปจะขยายกิจกรรมไปยังสินค้าเกษตรชนิดอื่น ๆ เพื่อประชาชนคนไทย จะได้สามารถบริโภคสินค้าเกษตรที่มีคุณภาพ ปลอดภัย ในราคาที่เหมาะสมและเป็นธรรม อย่างไรก็ตาม กระทรวงเกษตรฯ พร้อมขับเคลื่อนการดําเนินงานที่จะทําให้ราคาหมูกลับมาสู่ภาวะปกติโดยเร็วที่สุดต่อไป" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบอธิบดีกรมราชทัณฑ์ เร่งตรวจสอบเหตุจลาจลเรือนจำกระบี่ ประสานบูรณาการร่วมกับทุกหน่วยงานในพื้นที่ทำให้จบโดยเร็ว
วันศุกร์ที่ 17 ธันวาคม 2564
รัฐมนตรีว่าการกระทรวงยุติธรรม มอบอธิบดีกรมราชทัณฑ์ เร่งตรวจสอบเหตุจลาจลเรือนจํากระบี่ ประสานบูรณาการร่วมกับทุกหน่วยงานในพื้นที่ทําให้จบโดยเร็ว
รัฐมนตรีว่าการกระทรวงยุติธรรม มอบอธิบดีกรมราชทัณฑ์ เร่งตรวจสอบเหตุจลาจลเรือนจํากระบี่ ประสานบูรณาการร่วมกับทุกหน่วยงานในพื้นที่ทําให้จบโดยเร็ว กําชับขนย้ายนักโทษต้องละเอียดถี่ถ้วน ยันมียาโควิดพอสําหรับผู้ต้องขังทุกคน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีการเกิดเหตุจลาจลในเรือนจําจังหวัดกระบี่ว่า ตนได้ติดตามและรับฟังรายงานอย่างต่อเนื่องตั้งแต่ช่วงเกิดเหตุความวุ่นวายตั้งแต่เช้าวันที่ 16 ธันวาคม จากนั้นในช่วงค่ําแกนนําผู้ต้องขังประมาณ 40 คน เรียกร้องหลังมีผู้ต้องขังที่ติดโควิด-19 โดยมี ผบ.เรือนจํา และ ผบก.ภูธรจังหวัดกระบี่ เข้าเจรจา และทยอยนําผู้ต้องขังที่ป่วยส่งโรงพยาบาล และย้ายผู้ต้องขังหญิงไปยังเรือนจําชั่วคราวกระบี่น้อย จนกระทั่งเวลาประมาณ 04.30 น.วันที่ 17 ธันวาคม ผู้ต้องขังได้เริ่มเผาทําลายอาคารร้านค้าสงเคราะห์และสูทธรรม โดยใช้ถังแก๊ส โดยเจ้าหน้าที่ได้ใช้รถดับเพลิงเข้าควบคุมไม่ให้เพลิงลุกลาม
นายสมศักดิ์ กล่าวอีกว่า เงื่อนไขของการกํากับดูแลเรือนจําในต่างจังหวัดนั้น อํานาจจะอยู่ที่จังหวัด ตนจึงได้สั่งการให้ นายอายุตม์ สินธพพันธุ์ อธิบดีกรมราชทัณฑ์ ไปประสานกับจังหวัดกระบี่ และร่วมตรวจสอบในประเด็นที่เกิดขึ้น โดยตนได้สั่งให้ร่วมทํางานแบบบูรณาการร่วมกับทุกหน่วยงานที่เกี่ยวข้อง แก้ปัญหาให้จบโดยเร็ว และได้มีการกําชับเรื่องการขนย้ายผู้ต้องขังที่ไม่ได้มีส่วนเกี่ยวข้อง ต้องทําอย่างละเอียดถี่ถ้วน ตนได้กําชับเรื่องนี้ไปอีกเรื่องหนึ่ง เพราะต้องขนย้ายผู้ต้องขังไปหลายจุด ส่วนการที่ผู้ต้องขังนําเรื่องโควิด-19 มาอ้างเป็นเหตุในการก่อจลาจลนั้น ข้อเท็จจริงคือ ในเรือนจําจังหวัดกระบี่ มียารักษาโควิดและยาฟ้าทะลายโจรเตรียมพร้อมอยู่แล้ว และมีเพียงพอสําหรับผู้ต้องขังทุกคน รวมถึงมาตรการควบคุมและรักษาโควิดก็มีเตรียมพร้อมอยู่แล้ว ซึ่งในชั้นการตรวจสอบอย่างละเอียดคงต้องรอทางกรมราชทัณฑ์เป็นผู้แถลงให้ทราบอย่างเป็นทางการเป็นระยะ
รัฐบาลไทย-ข่าวทำเนียบรัฐบาล-รมว.พม. เปิดอบรมสร้างเครือข่ายจิตอาสาป้องกันความรุนแรงต่อสตรีพิการและส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ
วันจันทร์ที่ 8 สิงหาคม 2565
รมว.พม. เปิดอบรมสร้างเครือข่ายจิตอาสาป้องกันความรุนแรงต่อสตรีพิการและส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ
รมว.พม. เปิดอบรมสร้างเครือข่ายจิตอาสาป้องกันความรุนแรงต่อสตรีพิการและส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ
วันที่ 5 ส.ค. 65 เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดการอบรมอาสาสมัครพัฒนาสังคมและความมั่นคงของมนุษย์ (อพม.) โครงการป้องกันความรุนแรงต่อสตรีพิการ และส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ พร้อมทั้งมอบเกียรติบัตรแก่ผู้เข้าร่วมการอบรมฯ จํานวน 100 คน อีกทั้งถวายเกียรติบัตรสําหรับผู้ทําคุณประโยชน์ต่อสังคมแด่พระมหาภาณุพงศ์ ฐิตวํโส เจ้าคณะตําบลสระแก้ว เจ้าอาวาสวัดจําปี จังหวัดสุพรรณบุรี และมอบเกียรติบัตรสําหรับผู้ให้การส่งเสริมอาชีพอิสระให้คนพิการและครอบครัว ตามมาตรา 35 จํานวน 3 ราย ได้แก่ 1) ดร.ชาติชาย นรเศรษฐาภรณ์ กรรมการผู้จัดการใหญ่อาวุโส กลุ่มเซ็นทรัล 2) นางสาวกุหลาบ พูลกิจ นายกสมาคมส่งเสริมและพัฒนาคุณภาพชีวิตคนพิการไทย และ 3) นายคํารณ มะนาวหวาน กรรมการผู้จัดการ บริษัท สยาม เอเบิ้ล อินโนเวชั่น (วิสาหกิจเพื่อสังคม) จํากัด นอกจากนี้ ได้เยี่ยมชมบูธนิทรรศการผลงานของภาคีเครือข่ายและ อพม. นวัตกรรมสิ่งอํานวยความสะดวกเพื่อคนพิการและผู้สูงอายุ และการแสดงผลิตภัณฑ์สินค้าฝีมือคนพิการ ณ โรงแรมวาสิฏฐี อําเภอเมืองสุพรรณบุรี จังหวัดสุพรรณบุรี
ทั้งนี้ รัฐบาลได้ให้ความสําคัญต่อการส่งเสริมสิทธิ โอกาส และความเสมอภาคอย่างเท่าเทียมของคนพิการตามแผนพัฒนาสตรีพิการ ฉบับที่ 2 พ.ศ. 2560 - 2565 ยุทธศาสตร์ที่ 2 เสริมสร้างสุขภาวะอนามัยเจริญพันธุ์และการดูแลสุขภาพสตรีพิการและเด็กหญิงพิการอย่างเท่าเทียม ซึ่งกระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) จึงได้ดําเนินโครงการป้องกันความรุนแรงต่อสตรีพิการและส่งเสริมสุขภาวะอนามัยเจริญพันธุ์ในสตรีพิการและเด็กหญิงพิการ เพื่อเป็นการสร้างความรู้ความเข้าใจให้แก่ประชาชนที่มีจิตอาสาและสนใจเข้าร่วมเป็นอาสาสมัครพัฒนาสังคมและความมั่นคงของมนุษย์ (อพม.) เพื่อเป็นเครือข่ายในการขับเคลื่อนให้สตรีพิการและครอบครัวมีความรู้ความเข้าใจในการดูแลสุขอนามัย สุขภาวะทางเพศ เพศศึกษา อนามัยเจริญพันธุ์ รวมถึงให้สตรีพิการและครอบครัวมีความรู้ความเข้าใจด้านสิทธิสวัสดิการและกฎหมายต่างๆ ที่เกี่ยวข้อง
รัฐบาลไทย-ข่าวทำเนียบรัฐบาล-รัฐบาลเชิญชวนผู้กู้ยืม กยศ. ใช้สิทธิรับประโยชน์จากมาตรการช่วยเหลือผลกระทบจากโควิด19 ก่อนสิ้นสุด 30 มิ.ย.นี้
วันศุกร์ที่ 3 มิถุนายน 2565
รัฐบาลเชิญชวนผู้กู้ยืม กยศ. ใช้สิทธิรับประโยชน์จากมาตรการช่วยเหลือผลกระทบจากโควิด19 ก่อนสิ้นสุด 30 มิ.ย.นี้
รัฐบาลเชิญชวนผู้กู้ยืม กยศ. ใช้สิทธิรับประโยชน์จากมาตรการช่วยเหลือผลกระทบจากโควิด19 ก่อนสิ้นสุด 30 มิ.ย.นี้ ทางด้านกระทรวงยุติธรรมลุยใช้กลไกไกล่เกลี่ยช่วยเหลือลูกหนี้ทั่วประเทศตามนโยบายนายกรัฐมนตรี
วันที่ 3 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่กองทุนเงินให้กู้ยืมเพื่อการศึกษา หรือ กยศ.ได้มีมาตรการลดหย่อนหนี้ เพื่อเป็นการช่วยเหลือและให้โอกาสผู้กู้ยืมเงินที่ได้รับผลกระทบทางเศรษฐกิจจากสถานการณ์โรคติดเชื้อไวรัสโคโรนา 2019 หรือโควิด19 ซึ่งได้ขยายระยะเวลามาแล้ว 1 ครั้งและจะสิ้นสุดระยะเวลาที่ขยายในวันที่ 30 มิ.ย. 2565 นี้ แล้ว รัฐบาลจึงขอเชิญชวนผู้กู้ยืมที่อยู่ระหว่างการชําระหนี้ ติดต่อเพื่อรับประโยชน์จากมาตรการก่อนระยะเวลาดังกล่าวจะสิ้นสุดลง
สําหรับประโยชน์จากมาตรการที่ กยศ. จะให้ถึง 30 มิ.ย. นี้ ได้แก่ ลดเงินต้นร้อยละ 5 สําหรับผู้กู้ยืมเงินที่ไม่เคยเป็นผู้ผิดนัดชําระหนี้และต้องการปิดบัญชีในคราวเดียว, ลดเบี้ยปรับร้อยละ 100 สําหรับผู้กู้ยืมเงินทุกกลุ่มที่ชําระหนี้ปิดบัญชี โดยกรณีผู้กู้ที่ยังไม่ถูกดําเนินคดี ชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา ส่วนผู้กู้ยืมที่ถูกดําเนินคดีแล้ว ต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่ https://www.studentloan.or.th/promotion ซึ่งกรณีนี้ผู้กู้เงินต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
นอกจากนี้ กยศ. ยังลดเบี้ยปรับร้อยละ 80 สําหรับผู้กู้ยืมเงินที่ยังไม่ถูกดําเนินคดีที่ชําระหนี้ค้างทั้งหมดให้มีสถานะปกติ และที่ กยศ. ดําเนินการให้อัตโนมัติโดยผู้กู้ไม่ต้องแจ้งเพื่อเข้าร่วมมาตรการคือ ลดดอกเบี้ยเงินกู้ยืมจากเดิมร้อยละ 1 ต่อปี เป็นร้อยละ 0.01 ต่อปี สําหรับผู้กู้ยืมเงินที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้
น.ส.ไตรศุลี กล่าวว่า หน่วยงานต่างๆ ได้ให้ความสําคัญกับการช่วยเหลือเพื่อแบ่งเบาและแก้ไขหนี้สินครัวเรือนให้กับประชาชนตามนโยบายของ พล.อ.ประยุทธ์ จันทร์โอชา นายกรัฐมนตรีและรมว.กลาโหม ที่กําหนดให้ปี 2565 เป็นปีแห่งการแก้ไขหนี้ครัวเรือน ซึ่งในส่วนของกระทรวงยุติธรรมโดยกรมคุ้มครองสิทธิและเสรีภาพ กรมบังคับคดี ร่วมกับ กยศ. และสถาบันการเงินต่างๆ จัดมหกรรมไกล่เกลี่ยหนี้สินครัวเรือนทั่วประเทศ ช่วยเหลือประชาชนรวมถึงลูกหนี้ กยศ. ไกล่เกลี่ยหนี้ทั้งก่อนฟ้องและหลังฟ้อง ซึ่งตั้งแต่เดือน ก.พ. จนถึงขณะนี้ได้จัดมหกรรมไกล่เกลี่ยหนี้ฯ ไปแล้ว 19 ครั้ง ไกล่เกลี่ยสําเร็จ 14,538 ราย ทุนทรัพย์ 3,461 ล้านบาท
ทั้งนี้ จากความสําเร็จของโครงการและเพื่อให้เป็นไปตามนโยบายนายกรัฐมนตรี กระทรวงยุติธรรมได้ขยายพื้นที่และจํานวนการจัดมหกรรมไกล่เกลี่ยหนี้ฯ เพิ่มขึ้นเป็นให้ครบคลุมทุกจังหวัดทั่วประเทศจากเดิมที่จะสิ้นสุดการจัดโครงการในช่วงกลางปี ได้ขยายไปถึงเดือน ส.ค.
...............................................
รัฐบาลไทย-ข่าวทำเนียบรัฐบาล-พม. จับมือ Meta สอนกลุ่มเปราะบางรู้เท่าทัน ป้องกันภัยจากโซเชียลฯ พร้อมเสริมทักษะอาชีพขายสินค้า Online
วันศุกร์ที่ 25 กุมภาพันธ์ 2565
พม. จับมือ Meta สอนกลุ่มเปราะบางรู้เท่าทัน  ป้องกันภัยจากโซเชียลฯ พร้อมเสริมทักษะอาชีพขายสินค้า Online
พม. จับมือ Meta สอนกลุ่มเปราะบางรู้เท่าทัน  ป้องกันภัยจากโซเชียลฯ พร้อมเสริมทักษะอาชีพขายสินค้า Online
วันนี้ (25 ก.พ. 65) เวลา 10.00 น. ที่ห้องประชาบดี ชั้น 19 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ เป็นประธานเปิดโครงการ "การอบรมหลักสูตรการใช้งานแพลตฟอร์ม Facebook ในรูปแบบออนไลน์ ภายใต้ความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) และ Meta เพื่อเป็นการพัฒนาและยกระดับเจ้าหน้าที่กระทรวง พม. และกลุ่มเป้าหมาย ได้แก่ ครอบครัวเลี้ยงเดี่ยว เด็กและเยาวชน ผู้สูงอายุ และคนพิการ รวมทั้งสิ้น 500 คน ให้สามารถใช้สื่อสังคมออนไลน์ ( Social Media) ได้อย่างปลอดภัยและให้เกิดประโยชน์สูงสุด
นายธนสุนทร กล่าวว่า ปัจจุบันสื่อสังคมออนไลน์ (Social Media) เป็นรูปแบบการสื่อสารข้อมูลที่ได้รับความนิยมอย่างแพร่หลายจากทั่วโลก โดยเฉพาะอย่างยิ่ง Facebook เป็น 1 ใน 10 อันดับแรกของแพลตฟอร์มที่มีผู้ใช้มากที่สุดในโลก และเป็นหนึ่งแพลตฟอร์ที่มีอิทธิพลต่อการรับรู้ข้อมูลข่าวสาร เช่นเดียวกับในประเทศไทย จากสถิติพบว่า ปี 2564 ประเทศไทยมีจํานวนผู้ใช้ Facebook อยู่ในอันดับ 6 ของโลก มีจํานวนผู้ใช้มากถึง 51 ล้านคน โดยมีการโฆษณาผ่าน Facebook ที่เข้าถึงคนไทยได้ถึงร้อยละ 84.9 ทั้งนี้ กระทรวง พม. ในฐานะหน่วยงานหลักของภาครัฐที่ทําหน้าที่ส่งเสริมและสนับสนุนการยกระดับคุณภาพชีวิตของประชาชนกลุ่มเปราะบาง ได้แก่ กลุ่มครอบครัวเลี้ยงเดี่ยว เด็กและเยาวชน ผู้สูงอายุ และคนพิการ ให้ได้รับการพัฒนาอย่างเต็มศักยภาพในด้านต่างๆ รวมทั้งการพัฒนาอาชีพ ด้วยการนําเทคโนโลยีสมัยใหม่มาใช้สนับสนุน จึงได้ร่วมกับ Meta ดําเนินโครงการ "การอบรมหลักสูตรการใช้งานแพลตฟอร์ม Facebook ในรูปแบบออนไลน์ โดยแบ่งออกเป็น 5 หลักสูตรและเริ่มอบรมตั้งแต่วันที่ 25 ก.พ. - 31 มี.ค. 65
นายธนสุนทร กล่าวเพิ่มเติมว่า นอกจากนี้ การอบรมครั้งนี้ ยังแบ่งออกเป็น 4 ช่วง (4 sessions) ได้แก่ 1) วันที่ 25 ก พ. 65 อบรมหลักสูตร Digital Government Day และหลักสูตร Safety and Secuity Training สําหรับเจ้าหน้าที่กระทรวง พม. ปฏิบัติงานด้านการประชาสัมพันธ์ทั้งในส่วนกลางและส่วนภูมิภาค จํานวน 200 คน 2) วันที่ 15 มี.ค. 65 อบรมหลักสูตร We Think Digital เพื่อเรียนรู้ทักษะพลเมืองดิจิทัลขั้นพื้นฐาน เป็นการป้องกันการถูกหลอกลวงทางออนไลน์ สําหรับกลุ่มเด็ก เยาวชน ผู้สูงอายุ คนพิการ และเจ้าหน้าที่กระทรวง พม. จํานวน 100 คน 3) วันที่ 24 มี.ค. 65 อบรมหลักสูตร Facebook Certified Community Manager Program สําหรับเจ้าหน้าที่กระทรวง พม. จํานวน 100 คน และ 4) วันที่ 29 และ 31 มี.ค. 65 อบรมหลักสูตร Boost with Facebook สําหรับพ่อแม่เลี้ยงเดี่ยว เด็ก เยาวชน ผู้สูงอายุ และคนพิการ จํานวน 100 คน ที่ต้องการมีอาชีพเสริมด้วยการขายสินค้า Online
รัฐบาลไทย-ข่าวทำเนียบรัฐบาล-รมต.นร. นายอนุชา มั่นใจ Thailand Pass พร้อมอำนวยความสะดวกนักท่องเที่ยวเข้าไทย พบต่างชาติลงทะเบียนแล้วกว่า 3 หมื่นราย
วันอังคารที่ 2 พฤศจิกายน 2564
รมต.นร. นายอนุชา มั่นใจ Thailand Pass พร้อมอํานวยความสะดวกนักท่องเที่ยวเข้าไทย  พบต่างชาติลงทะเบียนแล้วกว่า 3 หมื่นราย
รมต.นร. นายอนุชา มั่นใจ Thailand Pass พร้อมอํานวยความสะดวกนักท่องเที่ยวเข้าไทย  พบต่างชาติลงทะเบียนแล้วกว่า 3 หมื่นราย
วันนี้ (2 พฤศจิกายน 2564) เวลา 10.00 น. ณ ท่าอากาศยานสุวรรณภูมิ นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วยคณะ ประกอบด้วย นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี ดร.วีรพงศ์ ไชยเพิ่ม ประธานคณะกรรมการสํานักงานพัฒนารัฐบาลดิจิทัล ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล เดินทางลงพื้นที่เพื่อติดตามการดําเนินงานของสํานักงานพัฒนารัฐบาลดิจิทัล (องค์การมหาชน) หรือ สพร. ภายใต้กิจกรรมการเตรียมความพร้อมในการต้อนรับนักท่องเที่ยวที่เดินทางเข้าประเทศไทย ช่วงสถานการณ์ระบาดของเชื้อไวรัสโควิด-19 และติดตามความพร้อมของจุดบริการ Thailand Pass โดยมี นายกิตติพงศ์ กิตติขจร ผู้อํานวยการท่าอากาศยานสุวรรณภูมิ พร้อมด้วย นพ.โรม บัวทอง แพทย์ผู้เชี่ยวชาญด้านระบาดวิทยา กรมควบคุมโรค นายนฤชัย นินนาท ผู้อํานวยการกองคุ้มครองและดูแลผลประโยชน์คนไทยในต่างประเทศ กรมการกงสุล ร่วมต้อนรับ
สําหรับ Thailand Pass เป็นระบบลงทะเบียนเข้าประเทศไทยทางอากาศ ในรูปแบบ Web-based เกิดจากความร่วมมือของกระทรวงการต่างประเทศ และสํานักงานพัฒนารัฐบาลดิจิทัล (องค์การมหาชน) เพื่อรองรับการเปิดประเทศ ในวันที่ 1 พฤศจิกายน 2564 โดยมีเป้าหมายสนับสนุนนโยบายอํานวยความสะดวกการเดินทาง ภายใต้แนวคิด Ease of Traveling หลังการเปิดประเทศ โดยให้ผู้เดินทางทั้งชาวไทยและชาวต่างชาติกรอกข้อมูลก่อนเข้าประเทศ แทนการออกเอกสาร COE เพื่อลดขั้นตอนการดําเนินการ
รัฐมนตรีประจําสํานักนายกรัฐมนตรี กล่าวว่า ระบบ Thailand Pass เป็นระบบที่จะช่วยอํานวยความสะดวกแก่นักท่องเที่ยว ซึ่งที่ผ่านมาประเทศไทยใช้ระบบ COE แต่มีความยุ่งยากเรื่องการเตรียมเอกสาร โดยพบว่าปีที่ผ่านมามีจํานวนเอกสารแจ้งเข้าประเทศกว่า 4 แสนฉบับ และพบปัญหาการดําเนินการล่าช้า การนําระบบ Thailand Pass มาช่วยจะทําให้การดําเนินการรวดเร็ว สะดวก และสร้างความประทับใจแก่นักท่องเที่ยวที่เดินทางเข้าประเทศไทย ซึ่งภายหลังเปิดประเทศวันที่ 1 พฤศจิกายนที่ผ่านมา พบว่ามีการลงทะเบียนแล้วกว่า 30,000 ราย และได้รับการอนุมัติตามระบบแล้วกว่า 4,000 ราย
ทางด้าน นายกิตติพงศ์ กิตติขจร ผู้อํานวยการท่าอากาศยานสุวรรณภูมิเปิดเผยว่า ในวันนี้มีเที่ยวบินขาเข้าประเทศไทย 31 เที่ยวบิน ผู้โดยสาร 2,600 คน เป็นชาวต่างชาติ 1,500 คน ซึ่งท่าอากาศยานเองมีความพร้อม ทั้งทางด้านระบบและบุคลากรเพื่อรองรับนักท่องเที่ยวที่ทยอยเดินทางเข้าประเทศเพิ่มขึ้น
รัฐบาลไทย-ข่าวทำเนียบรัฐบาล-​โฆษกรัฐบาล เผย "นายกฯ" เป็นห่วงโควิด-19 ในโรงเรียน เน้นมาตรการความ 6-6-7 ลดความเสี่ยงโควิด-19 ในสถานศึกษา
วันเสาร์ที่ 6 สิงหาคม 2565
​โฆษกรัฐบาล เผย "นายกฯ" เป็นห่วงโควิด-19 ในโรงเรียน  เน้นมาตรการความ 6-6-7 ลดความเสี่ยงโควิด-19 ในสถานศึกษา
​โฆษกรัฐบาล เผย "นายกฯ" เป็นห่วงโควิด-19 ในโรงเรียน  เน้นมาตรการความ 6-6-7 ลดความเสี่ยงโควิด-19 ในสถานศึกษา สถานประกอบการศึกษา  หลังผลสํารวจพบว่า เด็กนักเรียนกว่า 4.9 หมื่นคน ติดโควิดแล้ว 30.56% ติดในโรงเรียน 5.66%
วันนี้ (6 ส.ค.65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานผลสํารวจการประเมินสุขภาพนักเรียน ในช่วงสถานการณ์การแพร่ระบาดของโรคโควิด - 19 ระลอกใหม่ในสถานศึกษา ภาคเรียนที่ 1 ปีการศึกษา 2565 ของกรมอนามัย จํานวน 49,242 คน พบการติดเชื้อร้อยละ 30.56 โดยนักเรียนส่วนใหญ่ติดเชื้อจากบุคคลในครอบครัว รองลงมาไม่ทราบสาเหตุการติดเชื้อ ส่วนการติดเชื้อในโรงเรียน พบเพียงร้อยละ 5.66 เท่านั้น และยังพบว่า มีครอบครัวเพียงร้อยละ 0.36 ที่ติดเชื้อจากนักเรียนที่ไปโรงเรียน โดยอาการส่วนใหญ่ที่พบมาก คือ มีไข้ ไอ มีน้ํามูก ปวดกล้ามเนื้อ ซึ่งเป็นอาการที่ผู้ปกครองสามารถสังเกตอาการของบุตรหลานได้ จึงขอให้ โรงเรียน สถานศึกษา และสถานประกอบการศึกษา ยังคงต้องเน้นมาตรการความปลอดภัย 6-6-7 ลดความเสี่ยงของการแพร่ระบาดโควิด ไม่ให้สร้างผลกระทบต่อการเรียนการสอนของครู- นักเรียน
มาตรการความปลอดภัย 6-6-7 ดังนี้ ประกอบด้วย 6 มาตรการหลัก (DMHT - RC) คือ 1)การเว้นระยะห่าง(Distancing) 2)การสวมหน้ากาก(Mask Wearing) 3)การล้างมือ(Hand Washing) 4)การคัดกรองวัดไข้(Testing) 5)ลดการแออัด(Reducing) และ 6)การทําความสะอาด(Cleaning)
- 6 มาตรการเสริม คือ 1)การดูแลตนเอง 2)การใช้ช้อนกลางส่วนตัว 3)ทานอาหารปรุงสุกใหม่ 4)การลงทะเบียน  เข้า - ออก 5)การสํารวจตรวจสอบ และ 6) กักกันตนเอง และ
- 7 มาตรการเข้ม คือ 1)การประเมิน TSC + และรายงานผลผ่านระบบ MOE COVID 2)การจัดกิจกรรมแบบกลุ่มย่อย(Small Bubble) 3)การจัดระบบให้บริการอาหารตามหลักสุขาภิบาลอาหารและหลักโภชนาการ 4 )อนามัยสิ่งแวดล้อม ตามเกณฑ์มาตรฐาน 5) การมีแผนเผชิญเหตุและมีการซักซ้อม (School Isolation) 6) การควบคุมดูแลการเดินทางจากบ้านไปโรงเรียน (Seal Route) และ 7) การจัดให้มี School Pass สําหรับนักเรียน ครูและบุคลากรในสถานศึกษา
รายงานสถานการณ์การแพร่ระบาดของโควิด-19 วันนี้ (6 สิงหาคม 2565) พบผู้ติดเชื้อโควิด-19 ผู้ป่วยรายใหม่ (รักษาตัวใน รพ.) จํานวน 2,381 ราย จําแนกเป็น ผู้ป่วยในประเทศ 2,381 ราย ผู้ป่วยมาจากต่างประเทศ 0 ราย ผู้ป่วยสะสม 2,379,924 ราย (ตั้งแต่ 1
มกราคม 2565) หายป่วยกลับบ้าน 2,209 ราย หายป่วยสะสม 2,382,054 ราย (ตั้งแต่ 1 มกราคม 2565) ผู้ป่วยกําลังรักษา 21,250 ราย
เสียชีวิต 35 ราย เสียชีวิตสะสม 9,863 ราย (ตั้งแต่ 1 มกราคม 2565) จํานวนผู้ป่วยปอดอักเสบ รักษาตัวอยู่ในโรงพยาบาล 910 ราย
รัฐบาลไทย-ข่าวทำเนียบรัฐบาล-สธ.เปิดฉีดวัคซีนโควิดเข็ม 2 ศูนย์ฉีดบางซื่อที่ รพ.ใกล้บ้าน ย้ำยื่นใบนัดก่อนวันฉีด 2 สัปดาห์
วันพุธที่ 18 สิงหาคม 2564
สธ.เปิดฉีดวัคซีนโควิดเข็ม 2 ศูนย์ฉีดบางซื่อที่ รพ.ใกล้บ้าน ย้ํายื่นใบนัดก่อนวันฉีด 2 สัปดาห์
กระทรวงสาธารณสุขเปิดระบบให้ประชาชนที่จะฉีดวัคซีนโควิดเข็มสองของศูนย์ฉีดบางซื่อ เข้ารับการฉีดที่โรงพยาบาลใกล้บ้านได้ตามความสมัครใจ โดยยื่นใบนัดฉีดเข็มสองต่อโรงพยาบาลที่ต้องการก่อนวันนัด 2 สัปดาห์ และมาฉีดวัคซีนตามวันเวลาที่กําหนด
กระทรวงสาธารณสุขเปิดระบบให้ประชาชนที่จะฉีดวัคซีนโควิดเข็มสองของศูนย์ฉีดบางซื่อ เข้ารับการฉีดที่โรงพยาบาลใกล้บ้านได้ตามความสมัครใจ โดยยื่นใบนัดฉีดเข็มสองต่อโรงพยาบาลที่ต้องการก่อนวันนัด 2 สัปดาห์ และมาฉีดวัคซีนตามวันเวลาที่กําหนด ช่วยอํานวยความสะดวก ลดการเดินทางเข้ากรุงเทพฯ
วันนี้ (18 สิงหาคม 2564) นายแพทย์สุระ วิเศษศักดิ์ รองปลัดกระทรวงสาธารณสุข กล่าวว่า ศูนย์ฉีดวัคซีนกลางบางซื่อดําเนินการฉีดวัคซีนโควิด 19 ให้แก่ประชาชนทั้งใน กทม. ปริมณฑล และคนในต่างจังหวัดที่เคยมาฉีด ตั้งแต่วันที่ 24 พฤษภาคม 2564 ถึงปัจจุบันรวมกว่า 1.2 ล้านโดส ซึ่งจะถึงกําหนดรับวัคซีนเข็ม 2 ในช่วงปลายเดือนสิงหาคมถึงกันยายนนี้ โดยเฉพาะสําหรับประชาชนต่างจังหวัดที่เดินทางมาฉีด เมื่อถึงกําหนดรับเข็มสองไม่จําเป็นต้องเดินทางเข้ามาที่ศูนย์ฉีดวัคซีนกลางบางซื่อ กระทรวงสาธารณสุขได้อํานวยความสะดวก โดยสามารถยื่นใบนัดฉีดวัคซีนเข็มที่ 2 ที่ได้รับจากศูนย์ฉีดวัคซีนกลางบางซื่อที่โรงพยาบาลใกล้บ้าน ก่อนวันนัดฉีดวัคซีนอย่างน้อย 2 สัปดาห์ และมารับวัคซีนเข็มที่ 2 ที่โรงพยาบาลที่แจ้งความจํานงไว้ ตามวัน เวลา ที่โรงพยาบาลแจ้ง
นายแพทย์สุระกล่าวต่อว่า ขณะนี้กระทรวงสาธารณสุขเตรียมความพร้อม โดยมีหนังสือชี้แจงแนวทางไปยังนายแพทย์สาธารณสุขจังหวัดทุกจังหวัด เพื่อให้หน่วยบริการในจังหวัดรองรับการจัดบริการ โดยรวบรวมรายชื่อประชาชนที่ประสงค์รับวัคซีนเข็มสองที่โรงพยาบาลใกล้บ้านและจํานวนวัคซีนมายังสํานักงานสาธารณสุขจังหวัดต้นสังกัด เพื่อรวบรวมข้อมูลตามแบบฟอร์มที่กําหนดส่งมายังกรมควบคุมโรค ในการจัดสรรวัคซีนเข็มสองลงมายังหน่วยบริการเพื่อฉีดตามวันและเวลาที่แจ้งนัดไว้กับประชาชน โดยภายหลังการฉีดวัคซีนให้หน่วยบริการบันทึก การฉีดเข็มที่สองลงในระบบตามปกติ
“การจัดบริการฉีดวัคซีนเข็มสองของศูนย์ฉีดวัคซีนกลางบางซื่อที่โรงพยาบาลใกล้บ้านนั้น ครอบคลุมถึงโรงพยาบาลส่งเสริมสุขภาพตําบล ช่วยให้ประชาชนมีความสะดวก ลดการเดินทางไกลข้ามจังหวัดที่เป็นการเพิ่มความเสี่ยงต่อการติดเชื้อโควิด 19 ขณะนี้โรงพยาบาลสังกัดกระทรวงสาธารณสุขในส่วนภูมิภาคมีการเตรียม ความพร้อม ประชาชนสามารถยื่นใบนัดได้ ขอให้ความมั่นใจว่าจะได้รับการฉีดวัคซีนเข็มสองใกล้บ้านแน่นอน
ไม่มีตกหล่น” นายแพทย์สุระกล่าว
*********************************** 18 สิงหาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีขอประชาชนและทุกภาคส่วน เข้มงวดมาตรการป้องกันโควิด-19 หวังลดจำนวนผู้ติดเชื้อ พร้อมแนะ สธ. เร่งลดจำนวนผู้เสียชีวิต รณรงค์ฉีดวัคซีนโควิด-19
วันอาทิตย์ที่ 24 เมษายน 2565
โฆษกรัฐบาลเผย นายกรัฐมนตรีขอประชาชนและทุกภาคส่วน เข้มงวดมาตรการป้องกันโควิด-19 หวังลดจํานวนผู้ติดเชื้อ พร้อมแนะ สธ. เร่งลดจํานวนผู้เสียชีวิต รณรงค์ฉีดวัคซีนโควิด-19
โฆษกรัฐบาลเผย นายกรัฐมนตรีขอประชาชนและทุกภาคส่วน เข้มงวดมาตรการป้องกันโควิด-19 หวังลดจํานวนผู้ติดเชื้อ พร้อมแนะ สธ. เร่งลดจํานวนผู้เสียชีวิต รณรงค์ฉีดวัคซีนโควิด-19 ทั้งเข็มปกติและเข็มกระตุ้นให้ได้มากที่สุด ขณะที่ผู้ป่วยติดเชื้อรายใหม่รวม 17,784 ราย
วันที่ 24 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยสถานการณ์การแพร่ระบาดของโควิด-19 วันนี้ มีผู้ป่วยติดเชื้อรายใหม่รวม 17,784 ราย จําแนกเป็น ผู้ป่วยจากในประเทศ 17,706 ราย ผู้ป่วยมาจากต่างประเทศ 78 ราย ผู้ป่วยสะสม 1,942,439 ราย (ตั้งแต่ 1 มกราคม 2565) หายป่วยกลับบ้าน 22,846 ราย หายป่วยสะสม 1,786,451 ราย (ตั้งแต่ 1 มกราคม 2565) ผู้ป่วยกําลังรักษา 183,154 ราย เสียชีวิต 126 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,929 ราย เฉลี่ยจังหวัดละ 25 ราย อัตราครองเตียง ร้อยละ 24.5 ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําประชาชนและทุกภาคส่วน ยังคงต้องเข้มข้นในการปฏิบัติตามมาตรการป้องกันโควิด-19 อย่างเคร่งครัด เพื่อลดอัตราการติดเชื้อที่อาจจะเพิ่มขึ้น แม้ผู้ติดเชื้อในประเทศ ส่วนใหญ่อยู่ในกลุ่มอาการสีเขียวที่สามารถรักษาได้ในรูปแบบ Home Isolation (HI) Community Isolation (CI) และแบบผู้ป่วยนอก “เจอ แจก จบ” อย่างไรก็ตาม กระทรวงสาธารณสุข ได้กําหนดแนวทางการรักษาผู้ป่วยโควิด-19 แบ่งเป็น 4 กลุ่ม ดังนี้ 1. กลุ่มที่ไม่มีอาการ ไม่ต้องกินยาต้านไวรัส อาจให้ยาฟ้าทลายโจร ขึ้นกับดุลยพินิจของแพทย์ 2. กลุ่มที่มีอาการไม่รุนแรง ไม่มีปอดอักเสบ ไม่มีปัจจัยเสี่ยง พิจารณาให้ Favipiravir เร็วที่สุด 3. กลุ่มที่มีปัจจัยเสี่ยงต่อโรครุนแรงหรือกลุ่มที่มีปอดอักเสบ แต่ยังไม่ต้องให้ออกซิเจน พิจารณาให้ยาต้านไวรัสเร็วที่สุด โดยประเมินจากประวัติวัคซีนและปัจจัยเสี่ยงต่อโรครุนแรง 4. กลุ่มที่มีอาการปอดอักเสบต้องได้รับการรักษาด้วยออกซิเจน พิจารณาให้ Remdesivir อย่างเร็วที่สุด
โฆษกประจําสํานักนายกรัฐมนตรียังกล่าวว่า กระทรวงสาธารณสุขยังได้ดําเนินการตามนโยบายและข้อสั่งการนายกรัฐมนตรี ที่ให้ความสําคัญในการลดจํานวนผู้เสียชีวิตให้น้อยที่สุด โดยเน้นการดูแลผู้ป่วยกลุ่มสีเหลืองและสีแดง ที่มีความเสี่ยงอาการรุนแรงและเสียชีวิต และเร่งรณรงค์ให้ประชาชนมารับการฉีดวัคซีนโควิด-19 ทั้งเข็มปกติและเข็มกระตุ้นด้วย
รัฐบาลไทย-ข่าวทำเนียบรัฐบาล-ดีอีเอส ห่วงคนไทยหลงเชื่อการแชร์ข่าวปลอมในไลน์
วันศุกร์ที่ 22 ตุลาคม 2564
ดีอีเอส ห่วงคนไทยหลงเชื่อการแชร์ข่าวปลอมในไลน์
ดีอีเอส ห่วงคนไทยหลงเชื่อการแชร์ข่าวปลอมในไลน์
“นพวรรณ”โฆษกดีอีเอสฝ่ายการเมืองเผยข้อมูลจากศูนย์ต่อต้านข่าวปลอมพบไลน์กําลังเป็นแพลตฟอร์มโซเชียลยอดนิยมในการแพร่กระจายข่าวปลอมห่วงคนไทยหลงเชื่อเพราะไม่รู้เท่าทันแนะผู้รับข่าวสารตรวจสอบให้รอบด้านก่อนเชื่อและแชร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าปัจจุบันมีผู้ใช้ไลน์ในประเทศไทยไม่ต่ํากว่า50ล้านคนหรือเกินครึ่งประเทศดังนั้นจึงน่าเป็นห่วงว่าผู้ไม่หวังดีจะหันมาใช้ประโยชน์จากช่องทางนี้มากขึ้นเพื่อกระจายข่าวปลอมเมื่อมีผู้ที่ตกเป็นเหยื่อหลงเชื่อก็เกิดการแชร์ต่อๆกันโดยรู้เท่าไม่ถึงการณ์รู้ไม่เท่าทันผู้สร้างข่าวปลอมจนอาจสร้างความตื่นตระหนักในวงกว้างและแพร่กระจายความเสียหาย
จากสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่15-21ต.ค. 64โดยศูนย์ต่อต้านข่าวปลอมมีข้อความที่เข้ามาจํานวน11,564,020 ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน217ข้อความรวมเรื่องที่ต้องดําเนินการตรวจสอบ114เรื่องในจํานวนนี้เป็นข่าวเกี่ยวกับโควิด49เรื่อง
สําหรับช่องทางหลักๆที่พบจํานวนข้อความที่ต้องคัดกรองและตรวจสอบอันดับ1ยังมาจากระบบsocial listeningมากกว่า90%ตามมาด้วยแพลตฟอร์มโซเชียลของศูนย์ฯได้แก่ไลน์ทางการทวิตเตอร์เฟซบุ๊กและเว็บไซต์อย่างไรก็ตามมีข้อสังเกตว่าในส่วนของการมอนิเตอร์และการแจ้งเบาะแสผ่านแพลตฟอร์มโซเชียลจํานวนข้อความที่ต้องคัดกรองและข้อความข่าวที่เข้าเกณฑ์ตรวจสอบจะมาจากเบาะแสที่ได้จากช่องทางไลน์มากที่สุด
สําหรับข่าวปลอมที่มีคนสนใจสูงสุด3อันดับแรกรอบสัปดาห์ล่าสุดนี้ได้แก่เรื่องโครงการคนละครึ่งส่งSMSให้ประชาชนลงทะเบียนรับสิทธิ์สําหรับเฟส4เรื่องตํารวจปฏิเสธการรับแจ้งความจากเหตุการณ์ที่ชาวต่างชาติพลัดตกบ่อน้ําพุร้อนและเรื่องพบแอปฯดูดเงินจากบัญชีธนาคารของประชาชนเนื่องจากข้อมูลจากธนาคารรั่วไหลมีผู้เสียหายจํานวนมากตามลําดับ
ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
รัฐบาลไทย-ข่าวทำเนียบรัฐบาล-ครม. ไฟเขียว ขยายเวลามาตรการภาษี “บริจาค – นำเข้ายา เวชภัณฑ์ – ซื้อชุดตรวจ ATK” ช่วยแก้ปัญหาโควิด
วันเสาร์ที่ 30 เมษายน 2565
ครม. ไฟเขียว ขยายเวลามาตรการภาษี “บริจาค – นําเข้ายา เวชภัณฑ์ – ซื้อชุดตรวจ ATK” ช่วยแก้ปัญหาโควิด
.....
ที่ประชุม ครม. (26 เม.ย. 65) เห็นชอบหลักการ (ร่าง) พระราชกฤษฎีกา ว่าด้วยการยกเว้นรัษฎากร จํานวน 3 ฉบับ ซึ่งเป็นการขยายระยะเวลาสิทธิประโยชน์ภาษี เกี่ยวกับการบริจาคช่วยแก้ปัญหาการแพร่ระบาด โควิด -19
.
1. ขยายเวลามาตรการภาษีเพื่อสนับสนุนการบริจาคช่วยแก้ปัญหาการแพร่ระบาด โควิด -19 จากเดิมได้สิ้นสุดแล้ว เมื่อวันที่ 5 มี.ค. 65 ขยายออกไปอีก 1 ปี 10 เดือน ตั้งแต่วันที่ 6 มี.ค. 65 - 31 ธ.ค. 66 สําหรับการบริจาคเงินหรือทรัพย์สิน ผ่านระบบบริจาคอิเล็กทรอนิกส์ (e-Donation) ของกรมสรรพากร แบ่งออกเป็น
- บุคคลธรรมดา ยกเว้นภาษีเงินได้ ไม่เกินร้อยละ 10 ของเงินได้พึงประเมินหลังจากหักค่าใช้จ่าย
- บริษัทหรือห้างหุ้นส่วนนิติบุคคล ไม่เกินร้อยละ 2 ของกําไรสุทธิ
- ผู้ประกอบการ ยกเว้นภาษีมูลค่าเพิ่มเฉพาะการบริจาคสินค้า ให้แก่ สํานักปลัดสํานักนายกรัฐมนตรี (สปน.)
.
2. ขยายเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้าน COVID-19 สําหรับบริจาคให้แก่สถานพยาบาลของทางราชการ หน่วยงานของรัฐ และองค์การหรือสถานสาธารณกุศล ตั้งแต่วันที่ 1 เม.ย. 65 - 31 ธ.ค. 66
.
3. ขยายเวลามาตรการภาษีเพื่อสนับสนุนรายจ่ายค่าซื้อชุดตรวจโควิด Antigen Test Kit (ATK) แบบ Self-test ตรวจด้วยตนเอง ออกไปอีก 9 เดือน ในอัตราร้อยละ 50 ของรายจ่าย ให้กับบริษัทหรือห้างหุ้นส่วนนิติบุคคล ที่ได้จ่ายไปเป็นค่าซื้อชุดตรวจโควิด - 19 แบบเร่งด่วน เพื่อใช้สําหรับพนักงานหรือลูกจ้างของตนเอง ตั้งแต่วันที่ 1 เม.ย. - 31 ธ.ค. 65
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุทิน - สาธิต มอบรถพยาบาล 2 คัน ให้กระทรวงสาธารณสุขใช้ในภารกิจโควิด 19
วันพฤหัสบดีที่ 23 กันยายน 2564
อนุทิน - สาธิต มอบรถพยาบาล 2 คัน ให้กระทรวงสาธารณสุขใช้ในภารกิจโควิด 19
รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข มอบรถยนต์ดัดแปลงเป็นรถพยาบาล พร้อมติดตั้งอุปกรณ์ช่วยชีวิต 2 คัน ให้กระทรวงสาธารณสุขใช้ในภารกิจโควิด 19
วันนี้ (23 กันยายน 2564) ที่ สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มอบรถยนต์กระบะดัดแปลงเป็นรถพยาบาล พร้อมติดตั้งอุปกรณ์ช่วยชีวิต 2 คันรวมมูลค่า 2.4 ล้านบาท โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข เป็นตัวแทนรับมอบ
นายอนุทินกล่าวว่า เนื่องในวันที่ 24 กันยายน ของทุกปี เป็นวันมหิดล ชาวสาธารณสุขทุกคนน้อมรําลึกถึงพระมหากรุณาธิคุณ ตนและรัฐมนตรีช่วยว่าการกระทรวงสาธารณสุข มีความประสงค์ที่จะทําความดีเพื่อถวายเป็นพระราชกุศลโดยบริจาครถพยาบาลพร้อมติดตั้งอุปกรณ์ช่วยชีวิต 2 คัน เพื่อใช้ในภารกิจรับส่งต่อผู้ป่วย ผนวกกับ พลเอกประยุทธ์ จันทร์โอชา นายกรัฐมนตรีได้มีดําริที่จะให้รัฐมนตรีนํารายได้จากการทํางานทําประโยชน์ให้กับส่วนรวมในช่วงที่มีการแพร่ระบาดของโรคโควิด 19 เพื่อช่วยแก้ไขปัญหาและให้ประชาชนมีคุณภาพชีวิตที่ดีขึ้น
“ผมและท่านสาธิตไม่ใช่แพทย์ แต่เราทํางานร่วมกันด้วยความเข้าใจ โดยเป้าหมายเดียวกัน คือต่อสู้กับภัยพิบัติและโรคระบาดครั้งใหญ่ที่สุดของประเทศ อยากช่วยแบ่งเบาภารกิจในการดูแลพี่น้องประชาชน เพื่อให้ผ่านพ้นวิกฤตินี้ไปได้ จึงร่วมกันบริจาคทรัพย์ส่วนตัว มอบรถพยาบาล 2 คันนี้ ให้กับกระทรวงสาธารณสุขในการปฏิบัติภารกิจต่าง ๆ ซึ่งหวังว่าจะประโยชน์ให้กับประชาชนในระยะยาวต่อไป”นายอนุทินกล่าว
ทั้งนี้ รถพยาบาลดังกล่าวดัดแปลงจากรถกระบะ มีขนาดเล็กมีความคล่องตัวในการปฏิบัติงาน ไปยังพื้นที่ต่างๆ มีการแยกระบบอากาศระหว่างคนขับและห้องพยาบาล ไม่ให้อากาศไหลเวียนปนกัน ลดการแพร่กระจายเชื้อ ภายในรถติดตั้งเครื่องมือและอุปกรณ์ช่วยชีวิตเบื้องต้นตามมาตรฐาน
******************************** 23 กันยายน 2564
รัฐบาลไทย-ข่าวทำเนียบรัฐบาล-มาแรง! พณ. เผย “สินค้าขนม” เติบโตสูงในตลาดส่งออก พร้อมหนุนผู้ประกอบการไทย ผลิตให้ตรงใจผู้บริโภค
วันอังคารที่ 22 มีนาคม 2565
มาแรง! พณ. เผย “สินค้าขนม” เติบโตสูงในตลาดส่งออก พร้อมหนุนผู้ประกอบการไทย ผลิตให้ตรงใจผู้บริโภค
.....
กระทรวงพาณิชย์ศึกษาพฤติกรรมผู้บริโภคในตลาดต่างประเทศ เพื่อใช้วางแผนการผลิตและส่งออกให้แก่ผู้ประกอบการไทย โดยพบว่า กลุ่มสินค้าขนมมีโอกาสเติบโตอย่างมาก โดยเฉพาะใน จีน และญี่ปุ่น เช่น กลุ่ม น.ศ.จีน เพศหญิง นิยมขนมแป้งเส้นรสเผ็ด อาหารกระป๋อง คุกกี้ และเค้ก/ น.ศ.จีน เพศชาย นิยม บะหมี่กึ่งสําเร็จรูป ถั่ว ผลไม้อบแห้ง ส่วนกลุ่ม น.ศ. ที่เกิดหลังปี 2000 นิยมน้ําผลไม้และชานม
.
สินค้าขนมของไทยมีโอกาสเติบโตในหลายประเทศ ผู้ผลิตผู้ส่งออกไทยต้องให้ความสําคัญกับคุณภาพและมาตรฐานความปลอดภัย ติดตามแนวโน้มตลาดและพฤติกรรมผู้บริโภคที่เปลี่ยนแปลงตามสภาพแวดล้อม ผู้สนใจสอบถามข้อมูลได้ที่ กรมส่งเสริมการค้าระหว่างประเทศ กระทรวงพาณิชย์ หรือโทรสายตรงการค้าระหว่างประเทศ 1169
.
อ่านเพิ่มเติม คลิก >>https://www.thaigov.go.th/news/contents/details/52760
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวง รายงานสภาพจราจรช่วงวันหยุดยาว ณ วันที่ 16 ก.ค. 2565 เวลา 08.00 น.
วันเสาร์ที่ 16 กรกฎาคม 2565
กรมทางหลวง รายงานสภาพจราจรช่วงวันหยุดยาว ณ วันที่ 16 ก.ค. 2565 เวลา 08.00 น.
...
กรมทางหลวง รายงานสภาพจราจรช่วงวันหยุดยาว ณ วันที่ 16 ก.ค. 2565 เวลา 08.00 น.กรมทางหลวง (ทล.) โดย สํานักอํานวยความปลอดภัย และศูนย์บริหารจัดการจราจรและอุบัติเหตุ (HTOC) รายงานสภาพจราจรในการเดินทางของประชาชน ช่วงวันหยุดยาว วันอาสาฬบูชา และวันเข้าพรรษา 2565 ระหว่างวันที่ 13 - 17 ก.ค. 2565 บนถนนสายหลัก และทางหลวงพิเศษระหว่างเมือง (มอเตอร์เวย์) จํานวน 12 เส้นทางหลัก ข้อมูล ณ วันที่ 16 ก.ค. 2565 เวลา 08.00 น. พบว่า
ในภาพรวมปริมาณการจราจรขาเข้า จํานวน 13 เส้นทาง ยังคงคล่องตัว ดังนี้
1. นครสวรรค์ (ทล.32) - ดอนเมือง (ทล.1) สภาพจราจรคล่องตัว ชะลอตัวช่วงคลองหลวง
2. ชัยนาท - บางบัวทอง (ทล.340) สภาพจราจรคล่องตัว
3. โคราช (ทล.204) - สระบุรี (ทล.2) - ตรด.บางปะอิน (ทล.1) สภาพจราจรคล่องตัว
4. หล่มสัก (ทล.21) - ม่วงค่อม (ทล.205) - สระบุรี (ทล.21) สภาพจราจรคล่องตัว
5. ปักธงชัย - ปราจีนบุรี - ฉะเชิงเทรา - รามอินทรา (ทล.304) สภาพจราจรคล่องตัว
6. กบินทร์บุรี (ทล.33) - รังสิต (ทล.305) สภาพจราจรคล่องตัว
7. เพชรบุรี (ทล.4) - สมุทรสงคราม - สมุทรสาคร - ตรด.บางขุนเทียน (ทล.35) สภาพจราจรคล่องตัว
8. เพชรบุรี - ราชบุรี - นครปฐม (ทล.4) - ตลิ่งชัน (ทล.338) สภาพจราจรคล่องตัว
9. พัทยา - ทับช้าง (มอเตอร์เวย์ M7) สภาพจราจรคล่องตัว
10. บางปะกง - บางนา (ทล.34) สภาพจราจรคล่องตัว
11. วงแหวนกาญจนาภิเษก(ทล.9) ฝั่งตะวันออก (มอเตอร์เวย์ M9) สภาพจราจรคล่องตัว
12. วงแหวนกาญจนาภิเษก (ทล.9) ฝั่งตะวันตก สภาพจราจรคล่องตัว
13. เส้นทางพิเศษ มอเตอร์เวย์ ช่วงขามทะเลสอ - สีคิ้ว - ปากช่อง สภาพจราจรคล่องตัว
ผลสรุปปริมาณจราจร ขาเข้า และขาออกกรุงเทพฯ บนทางสายหลักและมอเตอร์เวย์ เมื่อวันที่ 15 ก.ค. 2565 พบว่า มีจํานวนรวมทั้งสิ้น 1,021,366 คัน แบ่งเป็น ขาเข้า 522,607 คัน และ และ ขาออก 498,579 คัน
ปริมาณรถที่ใช้ M6 สายบางปะอิน - นครราชสีมา ช่วง ปากช่อง - สีคิ้ว - ขามทะเลสอ ระยะทาง 64 กม. ซึ่งเปิดให้บริการเป็นการชั่วคราว ทิศทางเดียว (วันเวย์) สําหรับรถขาออกระหว่างวันที่ 13 - 14 ก.ค. 2565 และสําหรับรถขาเข้าระหว่างวันที่ 15 - 17 ก.ค. 2565 นั้น เมื่อวันที่ 15 ก.ค. 2565 พบว่ามีรถใช้ทั้งสิ้น 2,971 คัน แบ่งเป็น เข้าใช้บริการจากขามทะเลสอ 595 คัน และเข้าใช้บริการจากสีคิ้ว 2,376 คัน ทั้งนี้ ช่วงปากช่อง - สีคิ้ว สามารถแบ่งเบาการจราจรขาเข้าบนทางหลวงหมายเลข 2 (ถนนมิตรภาพ) ได้ 8% โดยบริเวณ กม. ที่ 75 ช่วงลําตะคอง มีปริมาณจราจร 35,625 คัน ซึ่งเมื่อรวมกับ M6 แล้ว มีปริมาณจราจรขาออก รวม 38,596 คัน ขณะที่ ช่วงสีคิ้ว - ขามทะเลสอ สามารถแบ่งเบาการจราจรขาเข้าบนถนนมิตรภาพได้ 2% โดยบริเวณ กม.123 ช่วงสูงเนิน มีปริมาณจราจร 31,313 คัน ซึ่งเมื่อรวมกับ M6 แล้ว มีปริมาณจราจรขาออก รวม 31,908 คัน
สถิติอุบัติเหตุบนทางหลวงแผ่นดิน ช่วงวันหยุดยาว เมื่อวันที่ 15 ก.ค. 2565 พบว่า มีการเกิดอุบัติเหตุจํานวน 40 ครั้ง เสียชีวิต 5 ราย บาดเจ็บ 47 ราย เมื่อรวมสถิติช่วงวันหยุดยาว 3 วัน ระหว่างวันที่ 13 - 15 ก.ค. 2565 พบว่า มีการเกิดอุบัติเหตุรวมทั้งสิ้น 117 ครั้ง เสียชีวิต 13 ราย บาดเจ็บ 112 ราย สาเหตุส่วนใหญ่มาจากขับรถเร็วถึง 93 ครั้ง ส่วนยานพาหนะที่เกิดเหตุมากที่สุดคือรถปิคอัพถึง 82 คัน
รัฐบาลไทย-ข่าวทำเนียบรัฐบาล-นายกฯ มุ่งลดความเหลื่อมล้ำอย่างทั่วถึง สั่งคลังทบทวนโครงการบัตรสวัสดิการแห่งรัฐ
วันอังคารที่ 23 พฤศจิกายน 2564
นายกฯ มุ่งลดความเหลื่อมล้ําอย่างทั่วถึง สั่งคลังทบทวนโครงการบัตรสวัสดิการแห่งรัฐ
....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม มุ่งแก้ไขปัญหาความเหลื่อมล้ํา สั่งกระทรวงการคลังทบทวนโครงการบัตรสวัสดิการแห่งรัฐ เพื่อช่วยเหลือประชาชนที่ได้รับความเดือดร้อนอย่างทั่วถึง
.
ล่าสุด คกก.ประชารัฐสวัสดิการเพื่อเศรษฐกิจฐานรากและสังคม เห็นชอบให้ใช้บัตรประชาชนแบบสมาร์ทการ์ดแทนบัตรสวัสดิการแห่งรัฐ เพื่ออํานวยความสะดวกในการใช้จ่าย
.
สําหรับการลงทะเบียนบัตรสวัสดิการแห่งรัฐรอบใหม่ รัฐบาลตั้งใจให้เสร็จสิ้นภายในปีนี้เพื่อเป็นของขวัญปีใหม่แก่ประชาชน โดยจะปรับหลักเกณฑ์ในการคัดกรอง เช่น เพิ่มหลักเกณฑ์รายได้ครอบครัวไม่เกิน 200,000 บาท และวางแผนตั้งจุดรับลงทะเบียน เนื่องจากกลุ่มผู้มีรายได้น้อยอาจไม่มีสมาร์ทโฟน เพื่อคัดกรองบุคคลที่สมควรได้รับสวัสดิการจากรัฐเพิ่มเติมอย่างแท้จริง โดยคาดว่าจะมีผู้ได้รับสิทธิ์ประมาณ 15 ล้านคน
#ไทยคู่ฟ้า#ร่วมต้านโควิด19
-------------------